หุ้นไทยปิดปรับตัวขึ้น 6.27 จุด
ดัชนีหุ้นไทยปรับตัวขึ้นตามตลาดหุ้นต่างประเทศ และการกลับมาซื้อของนักลงทุนต่างชาติ
16 มิ.ย. 2553

ดัชนีหุ้นไทยปรับตัวขึ้นตามตลาดหุ้นต่างประเทศ และการกลับมาซื้อของนักลงทุนต่างชาติ
ดัชนีหุ้นไทยวันนี้ปรับตัวขึ้น 6.27 จุดหรือเพิ่มขึ้น 0.80% มาปิดที่ 786.64 มูลค่าการซื้อขาย 29,416.95 ล้านบาท จุดดัชนีปรับตัวขึ้นแรงในรอบเช้าและช่วงต้นของรอบบ่ายโดยขึ้นไปสูงสุด 790.90 จุดและต่ำสุด 784.28 จุด 
ดัชนี หุ้นไทยและตลาดหุ้นในเอเชียเปิดขึ้นทันทีตามแรงบวกของดาวโจนส์และหุ้นภูมิภาคตามแรงกลับมาซื้อหุ้นของนักลงทุนต่างชาติจากการปรับขึ้นของดาวน์โจนส์ จากผลประมูลพันธบัตรในสเปน เบลเยี่ยม ไอร์แลนด์ ออกมาดี ทำให้ค่าเงินยูโรดีดขึ้น 1.23% ราคาน้ำมันยืนเหนือ 77 ดอลลาร์/บาร์เรล ความกังวลปัญหาหนี้ในยุโรปคลี่คลายลงมีส่วนอย่างมากที่ทำให้ความต้องการลงทุนในสินทรัพย์เสี่ยงเพิ่มขึ้น ส่งผลให้มีแรงซื้อส่วนมากกลับมาหนุนหุ้นพลังงานแต่มีแรงเทขายเก็งกำไรในช่วงบ่าย
นักวิเคราะห์บล.ดีบีเอสวิคเคอร์สแนะนำลุ้น 790, 800จุด ในเชิงกลยุทธ์ แนะนำให้ถือหุ้นต้นทุนต่ำที่มีอยู่ต่อไป และเลือกซื้อหุ้นเพิ่ม เพราะมีลุ้นว่า ดัชนีหุ้นไทย จะขึ้นไปทดสอบ 790, 800 จุด อย่างไรก็ดี การลงทุน/เก็งกำไรมีเงื่อนไขว่าดัชนีไม่ควรอ่อนตัวต่ำกว่า770 จุด